葡京酒店

葡京酒店，係澳門首間五星級酒店，現時出租用房間數目為1,071；入面重有葡京娛樂場；隔籬嘅新葡京酒店起好之後，坊間通常叫「葡京酒店」做舊葡京，加以區分。

葡京娛樂場及葡京酒店之其他部分，先後响1970年2月3號及同年6月11號開張，乃澳門一大地標；裏面曾經有稱為葡京沙圈嘅色情生意，亦甚為聞名。

都市傳説
唔少人覺得葡京酒店設計有古怪，相信間嘢包含由高人指點嘅風水布局，務求令入場賭徒輸錢；坊間亦流傳會令賭客行好運嘅所謂破解辦法，有對此深信不疑，付諸實行嘅人。有啲人習慣喺賭輸咗錢之後，去幫襯葡京沙圈，認為同個妓女扑嘢，可以轉下手風。何鴻燊雖然曾經喺訪問中講過，自己完全唔信風水，但係述及葡京酒店重建計劃時，又話：「雀籠講風水，好多人走進去不願出來，因為從大門進去後要先進貢才能出來」，並解釋「雀籠」同大門口就好似文物一樣，唔會拆。

著名文句
賭場大廳入口道有塊告示牌，刻住對賭客嘅中文忠告連葡、英，雙語翻譯；多數文獻記載係出自好寫打油詩嘅葉漢之手，然而澳博指其為何鴻燊嘅名言；全文係：
Ninguém poderá ganhar sempre. Aconselhamo-lo, prezado cliente, a encarar o jogo como mero passatempo e a arriscar apenas o que não lhe fizer falta.A gêrencia博彩無必勝輕注好怡情閒錢來玩耍保持娛樂性經理部敬告No one can win all the time. We advise you to play merely for pleasure and to risk only what you can spare.
The management.

解釋附注

澳門葡京酒店官網 | 澳門酒店 | 澳門5星酒店餐飲預訂